Ma’ruza mashg’ulotlari

|
Ma’ruza mashg’ulotlari
|
bet | 1/4 | Sana | 24.05.2024 | Hajmi | 92,6 Kb. | | #252212 |
Bog'liq 7 8 Mavzu Multimedia bilan ishlashda tarmoqlardan foydalanish
7-8-Mavzu: Multimedia bilan ishlashda tarmoqlardan foydalanish.
Reja:
Multimedia texnologiyalari haqida umumiy tushunchalar
Multimedia ilovalarini ishlab chiqish zarurati.
Multimedia vositalarini tasniflash
Tayanch tushunchalar: multimedia, Online, taqdimot, animatsiya, interfaollik.
Multimedia texnologiyalari haqida umumiy tushunchalar
Hozirgi vaqtda ko’plab kompaniya va firmalarda seminarlar, uchrashuvlar, treninglar va boshqa tadbirlarni o’tkazish uchun turli kompyuter texnologiyalaridan foydalanilmoqda. Ma’lumot mazmunga boy, esda qoladigan va ko’rgazmali bo’lishi uchun ko’proq multimedia texnologiyalari ishlatiladi. Bular matn, grafika va ovoz kabi ma’lumotning turli shakllarini qayta ishlashga imkon beruvchi multimedia apparat vositalari bo’lish bilan birga amaliy dasturlar paketlari ham. Multimedia bir necha ta’rifga ega:
Multimedia (inlizcha multimedia atamasi lotincha multum – ko’p, medium – vosita, muhit so’zlaridan olingan) – texnik va dasturiy vositalar majmuasi bo’lib, foydalanuvchilarga turli xil ma’lumotlar (matn, grafika, ovoz, video) ning bitta yagona axborot muhitida birlashtirgan holda muloqot rejimida ishlash imkoniyatini beradi.
Multimedia – bu harakatsiz tasvir, harakatli video, kompyuter grafikasi va matn animatsiyalari, nutq va yuqori sifatli ovoz kabilar bilan ishlash imkonini beruvchi interfaol (muloqotli) tizim, boshqacha aytganda, matn, grafika, animatsiya, ovoz, video, nutq kabi ma’lumotlarni kompyuter xotirasiga kiritish, qayta ishlash, saqlash, uzatish va namoyish etish imkoniyatini beruvchi texnologiyalar yig’indisi.
Shuningdek, multimedia atamasi ma’lum hajmdagi ma’lumotlarni saqlash va ulardan tezkor foydalanish huquqini beruvchi axborot tashuvchilarni tavsiflashda ham qisman qo’llaniladi (bunday tipdagi birinchi axborot tashuvchilar CD – Compact Disklar bo’lgan).
Multimedani ikki guruhga ajratish mumkin: chiziqli va chiziqli bo’lmagan. Multimedianing chiziqli namoyishiga kinoni misol qilib ko’rsatish mumkin. Bunda foydalanuvchi namoyishning natijaviy qismiga hech qanaqa ta’sir ko’rsatmaydi. Chiziqli bo’lmagan namoyish uslubida esa, axborot natijasi foydalanuvchiga bog’liq bo’lib, foydalanuvchi qaysidir voditalar yordamida namoyish yo’nalishini, natijasini o’zgartirishi mumkin bo’ladi. Foydalanuvchining bu jarayonga ishtirokini “interfaollik” deb atash mumkin. Chiziqli bo’lmagan multimedia namoyishiga kompyuter o’yinlarini misol qilish mumkin. Multimedia ma’lumotlarining chiziqli bo’lmagan namoyish uslubi ko’pincha “gipermedia” deb ham ataladi. Multimedianing chiziqli va chiziql bo’lmagan namoyishini qiyosan quyidagi holatlarda kuzatish mumkin: Agar taqdimot oldindan yozib olingan holda tinglovchilarga namoyish qilinayotgan bo’lsa, tinglovchilar ma’ruzachiga va namoyishga hech qanaqa ta’sir ko’rsata olmaydi. Agar taqdimot jonli tarzda namoyish qilinayotgan bo’lsa, tinglovchilar ma’ruzachiga savollar berish orqali taqdimot mavzusidan chetlashishlari, ba’zi atamalarga qo’shimcha izohlar olishlari va hatto xulosalarda ham o’z ta’sirlarini ko’rsatishlari mumkin bo’ladi. Shunday qilib, jonli taqdimotni chiziqli bo’lmagan (interaktiv) namoyish usuliga kiritish mumkin …
Multimediali taqdimotlar inson tomonidan proyektorlar yordamida “sahnada” yoki boshqa lokal qurilmalarda “jonli” yoki oldindan yozib olingan shaklda namoyish etilishi mumkin. Online tarzdagi multimedia foydalanuvchi kompyuteriga ko’chirib olinib yoki to’g’ridan to’g’ri ma’lumotlar uzatish potoki texnologiyalari yordamida internet orqali “jonli” yoki talab bo’yicha namoyish qilinishi ham mumkin.
Multimediali o’yinlar – shunday o’yinlarki, ularda foydalanuvchi kompyuter yordamida yaratilgan virtual vositalar yordamida dasturiy vosita bilan muloqotda bo’ladi. Virtual vosita holati foydalanuvchiga turli xil axborot uzatish usullari (ovozli, visual, taktil, ya’ni sezgi organlari orqali uzatish) bilan beriladi. Hozirgi vaqtda kompyuterlardagi deyarli barcha o’yinlar multimediali o’yinlar hisoblanadi.
|
| |